9. Vammaiset
A5-0084/2001
Euroopan parlamentin päätöslauselma komission tiedonannosta neuvostolle, Euroopan parla-
mentille, talous- ja sosiaalikomitealle ja alueiden komitealle: Esteetön Eurooppa vammaisille
(KOM(2000) 284  C5-0632/2000  2000/2296(COS))
Euroopan parlamentti, joka
 ottaa huomioon komission tiedonannon (KOM(2000) 284  C5-0632/2000),
 ottaa huomioon EY:n perustamissopimuksen 13 artiklan ja Amsterdamin sopimuksen päätösasia-
kirjaan liitetyn julistuksen N:o 22,
 ottaa huomioon 11. huhtikuuta 1997 antamansa päätöslauselman komission tiedonannosta vammais-
ten yhtäläisistä mahdollisuuksista (KOM(96) 0406  C4-0582/96) (1), 18. marraskuuta 1998 anta-
mansa päätöslauselman viittomakielestä (2) ja 15. joulukuuta 1998 antamansa päätöslauselman komis-
sion kertomuksesta yhteisön kolmannen vammaisten hyväksi toteutettavan toimintaohjelman (Helios
II) arvioinnista 1993  1996 (KOM(98) 0015  C4-0152/98) (3),
 ottaa huomioon neuvoston ja neuvostossa kokoontuneiden jäsenvaltioiden hallitusten edustajien pää-
töslauselman, tehty 20 päivänä joulukuuta 1996, vammaisten yhtäläisistä mahdollisuuksista (4) ja neu-
voston päätöslauselman, annettu 17 päivänä kesäkuuta 1999, vammaisten yhtäläisistä työllisyys-mahdollisuuksista (
5),
 ottaa huomioon Euroopan unionin perusoikeuskirjan 26 artiklan (6),
 ottaa huomioon Yhdistyneiden kansakuntien yleissopimuksen lapsen oikeuksista vuodelta 1989,
 ottaa huomioon Yhdistyneiden kansakuntien säännöt vammaisten yhtäläisistä mahdollisuuksista vuo-
delta 1993,
 ottaa huomioon työmarkkinaosapuolten 19. toukokuuta 1999 antaman EU:ta koskevan yhteisen julis-
tuksen vammaisten työllistämisestä,
 ottaa huomioon Helios II -ohjelman päättyessä joulukuussa 1996 hyväksytyn Luxemburgin peruskirjan
kaikille tarkoitetusta koulusta,
 ottaa huomioon työjärjestyksen 47 artiklan 1 kohdan,
 ottaa huomioon työllisyys- ja sosiaalivaliokunnan mietinnön (A5-0084/2001),
A. ottaa huomioon, etteivät Euroopan unionin 37 miljoonaa kaiken ikäistä vammaista ole yhtenäinen
ryhmä, vaan että käsite vamma kattaa mm. liikkumiseen, näköön, kuuloon tai psyykeen liittyvät ongel-mat sekä kognitiiviset vammat, ja että koetut esteet ovat erilaisia kyseisen henkilön vammasta, suku-puolesta ja iästä riippuen,
B. katsoo, että oikeus elämän kaikkia osa-alueita koskevaan täyteen ja yhdenveroiseen osallistumiseen on
vammaisten samoin kuin kaikkien muidenkin ihmisten perusoikeus,
C. katsoo, että esteetön Eurooppa vammaisille saavutetaan vasta sitten, kun vapaa liikkuvuus todella
toteutuu ja vammaiset voivat sekä matkustaa kaikkialle unionissa että integroitua mihin tahansa jäsen-valtioon, osallistua niiden elämään, opiskella, työskennellä ja elää vapaasti niissä kaikissa,
D. katsoo, että paras tapa luoda esteetön Eurooppa vammaisille muodostuu kaksitahoisesta strategiasta:
erityistoimista vammaisten hyväksi ja niiden rinnalla vammaisten tarpeiden huomioon ottamisestayhteisön muilla toimialoilla niin, että annetaan seurantaa ja arviointia koskevia konkreettisia määräyk-siä,
(1) EYVL C 132, 28.4.1997, s. 313.
(2) EYVL C 379, 7.12.1998, s. 66.
(3) EYVL C 98, 9.4.1999, s. 35.
(4) EYVL C 12, 13.1.1997, s. 1.
(5) EYVL C 186, 2.7.1999, s. 3.
(6) EYVL C 364, 18.12.2000, s. 1.C 21 E/246 FI 24.1.2002 Euroopan yhteisöjen virallinen lehti
Keskiviikko 4. huhtikuuta 2001
E. katsoo, että kansalaisten keskuudessa vallitsevat yleiset asenteet ja ennakkoluulot vammaisuutta koh-
taan ovat suuri este vammaisten yhteiskuntaan integroitumiselle, ja katsoo erityisesti, että vammaisenhenkilön arvoa ei voida mitata tehokkuudella tai kilpailukyvyllä, vaan heitä tulee kohdella kansalaisina,joilla on täydet ihmisoikeudet, ja että tällaiset käsitteelliset ja kulttuuriset raja-aidat ja esteet pitääylittää ja poistaa,
F. katsoo, että yhteistyö ja vuoropuhelu vammaisten kanssa ja heidän kuulemisensa etukäteen heitä edus-
tavien kansalaisjärjestöjen kautta on aina oltava keskeisessä asemassa vammaisia koskevissa strate-gioissa ja politiikoissa, erityisesti niiden suunnittelussa, täytäntöönpanossa ja vaikutusten arvioimisessa,
G. katsoo, että tavoitteena on, että vammaisille lapsille turvataan paikka yleisessä koulujärjestelmässä ja
että yleisestä koulujärjestelmästä tehdään kaikille sopiva; katsoo, että toimet vammaisten tai koulutuk-sellisia erityistarpeita omaavien lasten ja aikuisten sopeuttamiseksi koulujärjestelmään eivät aina ole
olleet riittäviä ja että usein heidän oppimisvaikeuksiaan ei ole otettu huomioon, mikä vaikeuttaa vam-
maisten henkilökohtaisten pyrkimysten toteuttamista ja vammaisen aikuisen työllistettävyyttä taiyhteiskuntaan integroitumista; ottaa huomioon, että eräissä tapauksissa on turvauduttava eri tyyppisiinerikoiskouluihin,
H. ottaa huomioon, että neuvosto hyväksyi 27. marraskuuta 2000 direktiivin 2000/78/EY yhtäläistä koh-
telua työssä ja ammatissa koskevista yleisistä puitteista (
1), jossa säädetään aiheellisista toimista, joiden
avulla vammaiset pääsevät työelämään, voivat harjoittaa ammattiaan ja edetä urallaan, ellei näistätoimista aiheudu suhteetonta rasitetta työnantajalle,
I. ottaa huomioon, että erään amerikkalaisen tutkimuksen mukaan vammaisen työhönoton edellyttä-
mistä järjestelyistä aiheutuvat keskimääräiset kustannukset ovat alle 400 dollaria ja että erään vastikäänIsossa-Britanniassa tehdyn tutkimuksen mukaan kustannukset ovat vielä selvästi tätä pienemmät; kat-soo, että yleisesti ottaen yhteiskunnan on huolehdittava vammaisten tukemisesta aiheutuvista ylimää-räisistä kustannuksista perussolidaarisuudesta vammaisia kohtaan, ja panee merkille vammaisista työn-tekijöinä ja kuluttajina saavutettavan taloudellisen hyödyn,
J. ottaa huomioon, että vammaisten työttömyysluvut ovat lähes kolme kertaa keskimääräisiä työttömyys-
lukuja suuremmat, että vammaisten työttömyysjaksot ovat yleensä pidempiä kuin muulla aktiivi-väestöllä, että käytettävissä olevat tilastotiedot eivät ole riittävän tarkkoja ja että tarvitaan luotettaviatilastotietoja; ottaa huomioon, että komissio myöntää tiedonannossaan, että vammaiset ovat aliedustet-tuja EU:n toimielimissä,
K. ottaa huomioon, että ehdotuksessa työllisyyspolitiikan suuntaviivoiksi vuodeksi 2001 määrätään, että
kunkin jäsenvaltion on toteutettava asianmukaisia toimenpiteitä, joilla vastataan vammaisten henkilöi-den tarpeisiin työmarkkinoille integroitumisen osalta, ja asetettava tätä varten kansalliset tavoitteetkansallisen tilanteen mukaisesti,
L. ottaa huomioon, että Lissabonin Eurooppa-neuvoston päätelmissä todetaan, että vammaisiin on kiinni-
tettävä erityistä huomiota keskusteltaessa uudessa tietoyhteiskunnassa elämistä ja työskentelemistävarten tarvittavien taitojen hankkimisesta,
M. panee merkille erityistarpeita vastaavaa koulutusta kehittävän eurooppalaisen viraston huomattavan
panoksen annettaessa vammaisille tai koulutuksellisia erityistarpeita omaaville henkilöille koulutustakoskevaa tiedotusta ja katsoo, että näitä toimia on vahvistettava,
N. katsoo, että liikennejärjestelmien muuttamisessa sellaisiksi, että vammaisetkin voivat niitä käyttää, olisi
muistettava liikuntavammaisten henkilöiden ja kaupunkiliikenteen lisäksi myös muut liikennemuodotja muiden vammaisryhmien, etenkin kuulo- ja näkövammaisten henkilöiden tarpeet,
O. ottaa huomioon, että (esimerkiksi hissien ja linja-autojen) suunnittelustandardien takia Euroopan
unioni joutuu pidemmän päälle epäsuotuisaan asemaan verrattuna sen kansainvälisiin kilpailijoihin,joiden tuotteet täyttävät korkeammat helppopääsyisyyteen liittyvät standardit lakisääteisten vaatimus-ten ansiosta,
(1) EYVL L 303, 2.12.2000, s. 16.24.1.2002 FI C 21 E/247 Euroopan yhteisöjen virallinen lehti
Keskiviikko 4. huhtikuuta 2001
P. ottaa huomioon, että 27. syyskuuta 2000 julkaistussa Sokrates-ohjelman ehdotuspyynnössä (1)o n
erityismaininta koko ohjelman kattavasta lisärahoitustuesta, jolla pyritään mahdollistamaan vammais-ten osallistuminen,
Q. ottaa huomioon, ettei EY:n perustamissopimuksen 13 artiklaan sisältyvää uutta lainsäädäntöä ole tois-
taiseksi sisällytetty ehdokasvaltioiden kanssa käytäviin sosiaalialaa koskeviin neuvotteluihin, mutta ettäsosiaalisen Euroopan rakentaminen vaatii sen asteittaista sisällyttämistä,
R. katsoo, että EY:n perustamissopimuksen 13 artikla rajoittuu hallitustenvälisiin toimiin ja että on teh-
tävä pikaisesti velvoittavia sitoumuksia niin, että kaikki EU:n ohjelmat ja toimintalinjat mahdollistavatvammaisten tasavertaisen osallistumisen ja hyödyttävät vammaisia,
1. panee tyytyväisenä merkille komission tiedonannon, jonka tavoitteena on vammaisten huomioon
ottaminen työllisyyteen, ammatilliseen ja muuhun koulutukseen, liikenteeseen, tietoyhteiskuntaan sekä
kuluttajapolitiikkaan liittyvissä yhteisön toimissa;
2. panee tyytyväisenä merkille komission ehdotuksen ja neuvoston sen jälkeen Nizzassa antaman suos-
tumuksen vuoden 2003 julistamiselle Euroopan vammaisten vuodeksi, jotta yleinen tietoisuus vammai-suuskysymyksistä lisääntyisi jäsenvaltioissa, jotta vammaisuuteen liittyvät kysymykset olisivat entistä näky-vämmin esillä, jotta toimielinten ja kansalaisten väliset synergiaedut vammaisuuskysymyksistä lisääntyisivät,jotta käsite Euroopan kansalaisuus vahvistuisi vammaisille ja jotta ehdokasvaltiot lähestyisivät yhteisönvammaispolitiikkaa;
3. painottaa voimakkaasti, että esteettömän Euroopan luominen edellyttää sekä erityistoimia vammais-
ten hyväksi että tämän ulottuvuuden sisällyttämistä kaikkiin muihin yhteisön toimiin kaikenkattavallamenettelyllä; toimiin tulee liittyä toteutuksen, seurannan ja arvioinnin toteuttamista koskevia määräyksiä;
4. katsoo, että uudessa syrjinnänvastaisessa toimintaohjelmassa on tunnustettava vammaisuuden olemus
ja eri vammaisuuden tyypit, taattava rahoitus kaikille erityyppisiä vammaisia edustaville kansalaisjärjestöilleja tiedotettava niille säännöllisesti olemassa olevista tukijärjestelmistä sekä rahoitettava järjestöjä, jotka edis-tävät suoraan sosiaalista toimintaa vammaisten hyväksi kaikilla tasoilla: paikallisella, alueellisella, kansalli-sella ja yhteisön tasolla;
5. pyytää komissiota tekemään ehdotuksen vammaisia koskevasta ja vuonna 2004 alkavasta erityisestä
toimintaohjelmasta, jonka tavoitteena on
 jatkaa Euroopan vammaisten teemavuoden 2003 aikana aloitettua työtä,
 edistää vammaisuutta koskevan politiikan koordinointia jäsenvaltioiden välillä ja kehittää erityisiä toimia ja myönteisiä toimenpiteitä, joilla edistetään vammaisten täyttä osallistumista
yhteiskuntaan;
6. korostaa, että syrjinnän vastaisen kulttuurin levittäminen ja edistäminen on tärkeää vammaisten
täysipainoista integroitumista päivittäin hankaloittavien, usein ylitsepääsemättömien, esteiden vähentämi-seksi tai poistamiseksi kokonaan;
7. suosittaa komissiota ja pyytää jäsenvaltioita edistämään ensisijaisesti toimia, joilla pyritään paranta-
maan vammaisten sopeutumista yhteiskuntaan ja työelämään heidän elämän laatunsa parantamiseksikäytännössä;
8. pyytää komissiota jättämään Amsterdamin sopimuksen 13 artiklaan perustuvan direktiiviehdotuksen,
joka kattaisi kaikki EU:n toimivaltaan kuuluvat alat, tavoitteena edistää vammaisten yhtäläistä kohtelua jasamalla tunnustaa heidän omaleimaisuutensa ja oikeutensa erilaisuuteen; kehottaa esittämään direktiivi-ehdotuksen viimeistään Euroopan vammaisten teemavuoden 2003 aikana;
9. pyytää jäsenvaltioita mukauttamaan omat lainsäädäntönsä EY:n perustamissopimuksen 13 artiklaan
kumoamalla vammaisia kansalaisia syrjivät lait;
(1) EYVL C 275, 27.9.2000, s. 10.C 21 E/248 FI 24.1.2002 Euroopan yhteisöjen virallinen lehti
Keskiviikko 4. huhtikuuta 2001
10. kehottaa sisällyttämään täysin EY:n perustamissopimukseen sen 95 artiklaan liittyvän julistuksen 22,
jonka mukaan yhteisön toimielinten on otettava huomioon vammaisten erityistarpeet sisämarkkinoidenperustamiseen ja toimintaan vaikuttavien toimien yhteydessä;
11. pyytää komissiota ja jäsenvaltioita parantamaan tilastotietojen saatavuutta vammaisuuden eri tyy-
peistä ja erittelemään niiden mukaan mm. tukimuodot ja työelämään osallistumisasteen kaikissa EU:nohjelmissa; vaatii samoin, että toteutetaan tilastollisten vertailujen edellyttämä indikaattoriperusta, jottatodellinen yhteistyö voisi toteutua;
12. katsoo, että komissio voi taata toimiensa ja ohjelmiensa saatavuuden vammaisten henkilöiden kan-
nalta vain, jos kaikkia lainsäädäntöehdotuksia tarkastellaan etukäteen kattavasti vammaisuuden kannaltaniin, että päätöksentekohetkellä mukaan otetaan johdonmukaisesti vammaisten pääsyä helpottavia ehdo-tuksia;
13. pyytää komissiota ehdottamaan jäsenvaltioille, että ne kannustaisivat yrityksiä palkkaamaan
vammaisia työntekijöitä muun muassa verohelpotuksin ja alennetuin sosiaaliturvamaksuin; korostaa, ettävammaisissa piilee sosiaalisia mahdollisuuksia, joita on hyödynnetty vain osittain, ja että heidän täysi-painoinen integroitumisensa hyödyttäisi myös talouselämää;
14. kehottaa komissiota seuraamaan Sokrates-ohjelman ehdotuspyynnön esimerkkiä ja täsmentämään
kaikissa sopivissa ohjelmissa ja ehdotuspyynnöissä, että rahoitustukea on varattu vammaisten osallistumi-sen mahdollistamiseksi; pyytää komissiolta myös, että Socrates-ohjelmassa taataan erityinen ja jatkuvataloudellinen tuki tiedotukselle, joka koskee vammaisten integroitumista koulutusjärjestelmään; tuki ontarkoitettu erityistarpeita vastaavaa koulutusta kehittävän eurooppalaisen viraston työhön;
15. kehottaa komissiota suorittamaan välittömästi laajan tutkimuksen määräyksistä ja lainsäädännöstä,
jotka koskevat vammaisten pääsyä rakennuksiin jäsenvaltioissa; katsoo, että tällainen analyysi olisi vahvis-tanut tiedonantoa huomattavasti ja tuonut esiin konkreettisia ehdotuksia yhteisön toimiksi;
16. pyytää komissiota varmistamaan, että helppopääsyisyydelle määriteltyjä yhteisön velvoittavia stan-
dardeja sovelletaan rakennusten lisäksi myös kaikkiin muihin julkisiin tiloihin, ja pyytää, että komissiomäärittää näiden standardien tuottamiselle selkeän aikataulun;
17. kehottaa komissiota  liittyen suunnitelmiin muuttaa EU:n hissidirektiiviä (95/16/EY) (
1) vuonna
2002  tekemään ehdotuksia, jotka edellyttävät kaikkien vaikeapääsyisten hissien muuttamista niin, ettäne täyttävät pääsyä koskevat standardit;
18. toistaa komissiolle esittämänsä pyynnön, että se ehdottaisi toimintasuunnitelmaa vammaisten todel-
lisen tietoyhteiskuntaan osallistumisen toteuttamiseksi ja pyytää jälleen komissiota ja jäsenvaltioita ryhty-
mään toimiin vammaisten on-line-palvelujen tarjoamista koskevan lainsäädännön yhdenmukaistamiseksi;
19. kehottaa EU:n toimielimiä takaamaan, että EU:n lainsäädännössä tunnustetaan erityisesti vammais-
ten oikeus käyttää sähköisiä tiedonsiirtopalveluja ja -välineitä;
20. toistaa kantansa, jonka mukaan EU:n toimielinten tuottamat asiakirjat pitäisi antaa aina pyynnöstä
saataville helppokäyttöisessä muodossa, kuten suurikokoisena tekstinä, sokeainkirjoituksena tai nauhalla, jaetenkin muodoissa, jotka ovat sokeiden ja näkövammaisten sekä oppimisvaikeuksista kärsivien käytettä-vissä;
21. pyytää lisätietoja ikääntyvää väestöä ja vammaisuutta käsittelevään avaintoimintoon liittyvistä, tut-
kimuksen ja kehityksen viidennen puiteohjelman puitteissa rahoitetuista hankkeista, joissa käytetään riip-pumattomia arvioijia, voidakseen arvioida niiden konkreettiset vaikutukset;
(1) EYVL L 213, 7.9.1995, s. 1.24.1.2002 FI C 21 E/249 Euroopan yhteisöjen virallinen lehti
Keskiviikko 4. huhtikuuta 2001
22. katsoo, että myös kuudenteen tutkimuksen puiteohjelmaan on otettava vammaisia varten erillinen
osa, joka sisältää tietotekniikkaa koskevan tutkimuksen sekä aloitteita elämänlaadun parantamiseksi;tähdentää, ettei tutkimushankkeiden hyväksyntäkriteereinä saa käyttää arviointiperusteita, jotka liittyvätvain taloudellisiin tai kaupallisiin vaikutuksiin, vaan että niissä on noudatettava tiukasti eettisiä perus-normeja;
23. pyytää komissiota edistämään ensisijaisesti eurooppalaisten tutkimuskeskusten aktiivista roolia vam-
maisten elämänlaatua kehittävää tekniikkaa koskevassa tutkimuksessa lisäämällä samalla unionin kilpailu-kykyä tk-toiminnassa;
24. kehottaa jäsenvaltioita turvaamaan vammaisille myönnettävien kansallisten henkilökorttien vasta-
vuoroisen tunnustamisen vapaan liikkuvuuden edistämiseksi EU:ssa;
25. pyytää komissiota ehdottamaan sellaista määräystä työntekijöiden oleskeluoikeutta ja vapaata liikku-
vuutta koskeviin säädöksiin, joita Nizzan Eurooppa-neuvoston päätelmien mukaan muutetaan ennenvuotta 2003, joka mahdollistaisi työntekijöille ja muista riippuvaisille henkilöille vammasta maksettavienkorvausten siirrot EU:ssa, jotta vapaa liikkuvuus olisi mahdollista vammaisille ja heidän perheilleen; katsoo,että parhaillaan käsiteltävään vapaata liikkuvuutta koskevaan EU:n lainsäädäntöön liittyvään koordinointi-ehdotukseen on sisällytettävä sosiaaliturvakorvausten siirrettävyys, jotta työelämän ulkopuolella olevat hen-kilöt, kuten vammaiset, voisivat muuttaa maasta toiseen EU:ssa ilman, että he menettävät tästä syystätyökyvyttömyyskorvauksiaan, joihin heidän kotimaassaan asuvilla vammaisilla on oikeus;
26. kehottaa vuoden 2001 työllisyyskysymyksiä pohtivia jäsenvaltioita ilmoittamaan toimintasuunnitel-
massaan tietoja vammaisten työllisyysasteesta, edistämään vammaisten pääsyä ammattikoulutukseen ja var-
mistamaan, että työntekoon halukkaiden tulot vastaavat vähintään työelämän ulkopuolella olevien saamiatukia, jottei heidän työmotivaationsa kärsisi, sekä turvaamaan syrjimättömyyden muiden työssä käyvienhenkilöiden ansiotasoon verrattuna; kehottaa jäsenvaltioita tukemaan myönteisiä toimia, joilla edistetäänvammaisten pääsyä ammattikoulutukseen ja työhön;
27. kehottaa kaikkia jäsenvaltioita ilmoittamaan vuosittain rakennerahastojen kuten Euroopan sosiaali-
rahaston, Euroopan aluekehitysrahaston ja yhteisön Equal-aloitteen vammaisten edunsaajien määrän suku-puolen ja vamman tyypin mukaan jaoteltuna; pitää myönteisenä komission päätöstä toimia niin, että EU:n(ja myös rakennerahastoista saatavan) mahdollisen rahoituksen kannalta tarkasteltavissa hankkeissa irtai-mistojen ja kiinteistöjen suunnittelussa ja toteuttamisessa otetaan huomioon pääsyä koskevat vaatimukset
hyväksyttyjen normien tai tunnustettujen parhaiden käytäntöjen pohjalta;
28. kehottaa komissiota sisällyttämään julkisia hankintoja koskevan lainsäädännön koordinointia koske-
viin uusiin direktiiveihin sosiaalisia näkökohtia osana julkisten sopimusten myöntämisperusteita, jotta voi-taisiin taata vammaisten tasa-arvoinen kohtelu ja integroituminen työmarkkinoilla;
29. kehottaa jäsenvaltioita panemaan täytäntöön Luxemburgin peruskirjan kaikille tarkoitetusta kou-
lusta, jossa vammaisille lapsille varmistetaan alusta asti kuntoutus, yhtäläiset mahdollisuudet, sopeutumi-nen tavallisiin luokkiin, tuki oppimisvaikeuksissa, jatkuvaan koulutukseen erikoistuneita opettajia, vam-maisten lasten tarpeisiin mukautettu oppimateriaali ja tutustuminen uuteen apuvälineteknologiaanelämänlaadun parantamiseksi ja itsenäisyyden saavuttamiseksi, ja jossa vanhemmat otetaan mukaan kaik-kiin kasvatus- ja oppimistyön vaiheisiin;
30. pyytää jäsenvaltioita hyväksymään konkreettisia toimia sellaisten perheiden tukemiseksi, joissa on
vähintään yksi vammainen perheenjäsen; korostaa, että näiden toimien suunnittelussa ja toimeenpanossaon varmistettava vammaisten lasten ja nuorten asianmukainen koulutus ja yhtäläinen kohtelu pääsyssätyöelämään; pyytää myös suuntaamaan asianmukaisia tukitoimia perheille, joiden huollettavina on vam-
maisia vanhuksia, tai sellaisille perheille, joiden työikäiset jäsenet ovat vetäytyneet ennenaikaisesti työ-
elämästä työtapaturman tai muun vakavan työkyvyttömyyden aiheuttaneen tekijän vuoksi;
31. korostaa tarvetta huolehtia vammaisten lasten vanhempien sekä vaikeasti vammaisten tai moni-
vammaisten henkilöiden vanhempien ja perheiden tarpeista, sillä usein he eivät saa tarkoituksenmukaistatukea perhe- ja työelämän yhteensovittamiseen vamman toteamisesta alkaen eivätkä koko elämänsä aikana;C 21 E/250 FI 24.1.2002 Euroopan yhteisöjen virallinen lehti
Keskiviikko 4. huhtikuuta 2001
32. pyytää jäsenvaltioita edistämään vammaisia vapaaehtoisesti avustaville henkilöille räätälöityä
ammattikoulutusta, jotta he voivat antaa eri vammaisuuden muotoihin mukautettua apua, näin unioninalueella toimivat vapaaehtoisyhdistykset ja sosiaaliset järjestöt voivat tarjota laadukasta palvelua;
33. pitää myös tärkeänä sitä, että tunnustetaan perhehoitajien tarpeet; he antavat usein suurimman osan
vammaisten iäkkäiden sukulaisten tai naapureiden tarvitsemasta hoidosta; katsoo, että kun otetaan huo-
mioon demografinen kehitys  on entistä enemmän hoidon tarpeessa olevia vanhoja vammaisia ja entistävähemmän lapsia tätä hoitoa antamaan, koska perheet ovat entistä pienempiä ja koska naiset ovat entistäenemmän työelämässä  perhehoitajat tarvitsevat tukea, jos perhehoidon tämänhetkistä tasoa halutaanylläpitää;
34. panee tyytyväisenä merkille neuvoston 2. lokakuuta 2000 antaman päätöslauselman lentomatkusta-
jien oikeuksista (
1) ja kehottaa soveltamaan sitä välittömästi; ehdottaa vammaisten yksikön perustamista
energian ja liikenteen pääosastolle, jotta vammaisten matkustajien tarpeet tulisivat huomioon otetuiksikaikissa liikennevälineissä; kehottaa komissiota valmistelemaan kaikkia liikennemuotoja koskevaa yhteisönlainsäädäntöä, joka sisältää vammaisten pääsyä koskevia velvoittavia ja selkeitä määräyksiä;
35. muistuttaa unionin toimielimiä vammaisten työhönottoa koskevista käytännesäännöistä ja kehottaa
perustamaan toimielinten välisen ryhmän tutkimaan, miten hyvin toimielimet ovat vammaisten ulottuvilla:kokouksiin pääsy ja osallistuminen sekä palvelukseenotto- ja työehtojen mukauttaminen; pyytää tätä toimi-elinten välistä ryhmää laatimaan säännöllisesti julkisia kertomuksia toimista, joihin on ryhdytty käytänne-sääntöjen soveltamiseksi, sekä kehityksestä, jota on saavutettu vammaisten esteettömässä pääsyssä EU:nkaikkiin toimielimiin niin työntekijöinä kuin vierailijoinakin; pyytää EU:n toimielimiä laatimaan kahdenvuoden välein selvityksen EU:n toimielinten palveluksessa olevien vammaisten määrästä sekä näillä henki-löillä olevista viroista;
36. muistuttaa, että koko yhteiskunnan tietoisuuden lisääntyminen vammaisten ongelmista on hyödyl-
listä ja tarpeen, siksi kaikkien toimielinten, neuvoston, komission, jäsenvaltioiden, alue- ja paikallishallin-non sekä kansalaisjärjestöjen ja koko kansalaisyhteiskunnan on osallistuttava vammaisia koskevien kulttuu-risten ja käsitteellisten asenteiden muuttamiseen;
37. kehottaa EU:n toimielimiä tunnustamaan, miten tärkeää on kehittää edelleen jäsenneltyä kansalais-
keskustelua vammaisia edustavien kansalaisjärjestöjen kanssa sekä EU:ssa että ehdokasvaltioissa; kehottaaEU:n toimielimiä edistämään ja tukemaan entistä enemmän vammaisia edustavien kansalaisjärjestöjenkapasiteetin lisäämistä ja niiden käymää jäsenneltyä kansalaiskeskustelua ehdokasvaltioissa;
38. kehottaa komissiota kiinnittämään huomiota vammaisten tilanteeseen kaikilla asiaan liittyvillä poli-
tiikan aloilla neuvotteluissaan ehdokasvaltioiden kanssa;
39. kehottaa puhemiestä välittämään tämän päätöslauselman komissiolle, neuvostolle ja jäsenvaltioiden
hallituksille.
(1) EYVL C 293, 14.10.2000, s. 1.24.1.2002 FI C 21 E/251 Euroopan yhteisöjen virallinen lehti
Keskiviikko 4. huhtikuuta 2001